Père Marie-Benoît

Marie-Benoît Péteul (opprinnelig Piere Péteul, født 30. mars 1895 i Le Bourg-d’Iré i département Maine-et-Loire i Frankrike; død 5. februar 1990 i Angers) var en fransk katolsk prest tilhørende kapusinerordenen. Han ble kjent under sitt ordensnavn (padre Maria Benedetto og père Marie-Benoît) foruten ved tilnavnet Père des juifs («jødenes fader»).

Under andre verdenskrig hjalp han rundt 4000 jøder i Sør-Frankrike med å flykte til Spania, Sveits eller til Italia. Senere ble han medlem og så president for den jødiske velferdsorganisasjon DELASEM (Delegazione per l’Assistenza degli Emigranti Ebrei).

Litteratur 
 Susan Zuccotti: Père Marie-Benoît and Jewish rescue: how a French priest together with Jewish friends saved thousands during the Holocaust. Bloomington, Indiana University Press, 2013

Referanser 

Personer fra departementet Maine-et-Loire
Franske katolske prester
Kapusinere
Vincentinere